Document ID: /roh_data/filtered/fineweb-2-filterrobots_roh.jsonl.gz/56747

Sozialamt
Uffizi dal servetsch social
Ufficio del servizio sociale
Post spezialisà per uffants confidads ed adopziunsLoëstrasse 377001 Cuiratel +41 81 257 26 54fax +41 81 257 21 <email-pii>
Las famiglias da tgira dovran in accumpagnament qualifitgà e sustegn per dumagnar bain lur incumbensa pretensiusa. Il post spezialisà per uffants confidads ed adopziuns da l'uffizi dal servetsch social accumpogna ils geniturs da tgira. Sch'ils geniturs da tgira dovran sustegn, pon els contactar il post spezialisà. Sche pussaivel organisescha il post spezialisà mintga onn ina furmaziun supplementara per geniturs da tgira. Sin dumonda po il post spezialisà sustegnair finanzialmain furmaziuns supplementaras individualas.
En il rom da la planisaziun d'assistenza individuala sto il post ch'è cumpetent per il plazzament da l'uffant da tgira (p.ex. curatella professiunala, autoritad per la protecziun d'uffants e da creschids) sclerir, sch'in ulteriur accumpagnament da las famiglias da tgira è necessari. Quel po vegnir delegà ad in post spezialisà u ad in'organisaziun per il plazzament d'uffants en famiglias.
Las organisaziuns per il plazzament d'uffants en famiglias accumpognan e sustegnan lur famiglias da tgira. Ultra da quai èn ellas cumpetentas per la furmaziun supplementara da lur famiglias da tgira.